《拜先外舅墓坐雨用赵景文韵二首》
宋代·陈著

卷怀经笥袖名鞭，千载阴何暗结缘。
清似岁寒松独立，健于霜晓鹘争先。
尘埃事与心相避，醉梦人看眼亦鲜。
肯使鸡林浪传去，纷纷吟梓不同年。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。